ગુજરાતી સાહિત્ય સરિતાની ૮૨મી ( ડિસેમ્બર મહિનાની) બેઠક શ્રી રાજર્ષિ અને વિભા મહેતાને ત્યાં ઉજવી. ૧૩મી ડીસેમ્બરની સાંજે સાત વાગ્યે ગુજરાતી સાહિત્ય સરિતા અને હ્યુસ્ટન નાટ્ય કલાવૃંદનાં ૭૦ વધુ સભ્યોએ માણ્યો શ્રી મનોજ મહેતાનો એક નવતર પ્રયોગ “માટી ચાકડો અને કુંભકાર” જેમાં વિના કોઇ પણ સંગીત વાજીંત્ર, ગુજરાતી ગઝલને જુદી જુદી પ્રાપ્ય કેરીયોકી પર સર્વ શ્રી મનોજ મહેતા, કલ્પના મહેતા અને ઉદયન શાહે બે કલાક સુધી તેઓનાં સુમધુર કંઠે શ્રોતાઓને જકડી રાખ્યા. સભા સંચાલીકા શ્રીમતી ઉમાબેન નગરશેઠે ગીત પહેલા દરેક શાયરને અને તેમણે લખેલી શાયરીઓથી શ્રોતા વર્ગને પરિચિત કરાવ્યા. નિર્ધારીત સમયે કાર્યક્રમ શરુ કરતા ઉમાબહેને કહ્યું-